Oficiālais Vēstnesis L 351 , 28/12/2002 Lpp. 0001 - 0002



Padomes Regula (EK) nr. 2345/2002 (2002. gada 16. decembris) par tāda protokola noslēgšanu, ar ko nosaka zvejas iespējas un finanšu iemaksas, kuras paredzētas Eiropas Ekonomikas kopienas un Angolas Republikas valdības Nolīgumā par zveju pie Angolas krastiem, attiecībā uz laika posmu no 2002. gada 3. augusta līdz 2004. gada 2. augustam EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu saistībā ar 300. panta 2. punktu un 300. panta 3. punkta pirmās daļas pirmo teikumu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā: (1) Saskaņā ar Eiropas Ekonomikas kopienas un Angolas Republikas valdības Nolīgumu par zveju pie Angolas krastiem [2] abas puses veica sarunas, lai noteiktu visus grozījumus vai papildinājumus, kas jāizdara minētajā nolīgumā tam pievienotā protokola piemērošanas termiņa beigās. (2) Šo sarunu rezultātā 2002. gada 30. jūnijā parafēja jaunu protokolu, ar ko noteica iepriekšminētajā nolīgumā paredzētās zvejas iespējas un finanšu iemaksas attiecībā uz laika posmu no 2002. gada 3. augusta līdz 2004. gada 2. augustam. (3) Kopienas interesēs ir apstiprināt minēto protokolu. (4) Metode zvejas iespēju piešķiršanai dalībvalstīm jānosaka, pamatojoties uz to, kā zvejas iespējas tradicionāli piešķir saskaņā ar Zvejas nolīgumu, IR PIEŅĒMUSI ŠO REGULU. 1. pants Ar šo Kopienas vārdā apstiprina protokolu, ar ko nosaka zvejas iespējas un finanšu iemaksas, kuras paredzētas Eiropas Ekonomikas kopienas un Angolas Republikas valdības Nolīgumā par zveju pie Angolas krastiem attiecībā uz laika posmu no 2002. gada 3. augusta līdz 2004. gada 2. augustam. Protokola teksts ir pievienots šai regulai [3]. 2. pants Protokolā paredzētās zvejas iespējas dalībvalstīm piešķir šādi: —garneļu kuģi: — Spānija | 6550 BRT mēnesī, aprēķinot vidēji par gadu, 22 kuģi; | —zvejas kuģi grunts zivju zvejai: — Spānija | 1850 BRT mēnesī, aprēķinot vidēji par gadu; | — Portugāle | 1100 BRT mēnesī, aprēķinot vidēji par gadu; | — Itālija | 750 BRT mēnesī, aprēķinot vidēji par gadu; | — Grieķija | 500 BRT mēnesī, aprēķinot vidēji par gadu; | —tunzivju saldētājseineri: — Francija | 6 kuģi; | — Spānija | 9 kuģi; | —āķu zvejas kuģi pelaģiskai zvejai: — Portugāle: | 4 kuģi; | — Spānija | 14 kuģi; | —kuģi pelaģisko zivju zvejai: —Nīderlande un/vai Īrija | 2 kuģi. | Ja pieteikumi licences saņemšanai no šīm dalībvalstīm neatbilst visas protokolā noteiktās zvejas iespējas, Komisija var izskatīt pieteikumus licences saņemšanai no jebkuras citas dalībvalsts. 3. pants Ar šo Padomes priekšsēdētājs ir pilnvarots nozīmēt pilnvarotās personas nolīguma parakstīšanai, lai tas kļūtu saistošs Kopienai. 4. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 16. decembrī Padomes vārdā — priekšsēdētāja M. Fischer Boel [1] Atzinums sniegts 2002. gada 5. decembrī (Oficiālajā Vēstnesī vēl nav publicēts). [2] OV L 341, 3.12.1987., 2. lpp. [3] OV L 351, 28.12.2002., 92. lpp. --------------------------------------------------